РЕГЛАМЕНТ
за участие в Националната благотворителна кампания с конкурсен характер
„Мартеничка с кауза“ – 2026
1. Организатори
Националната благотворителна кампания „Мартеничка с кауза“ – 2026 се организира от:
Националния научен експедиционен клуб ЮНЕСКО
В партньорство с:
· Сдружение „Деца с онкохематологични заболявания“
· Национален студентски дом към Министерството на образованието и науката


2. Цел и възпитателен ефект на кампанията
Целта на Националната кампания „Мартеничка с кауза“ – 2026 е не само благотворителна, но и възпитателна, образователна и социална. Чрез активното участие в инициативата се цели:
· Формиране на ценности като съпричастност, емпатия, солидарност и отговорност към хората в уязвимо положение;
· Развитие на гражданска активност, като учениците осъзнават ролята си като активни участници в обществения живот и значението на доброволчеството;
· Възпитаване на уважение към българските традиции и културното наследство, включително разбирането за мартеницата като обект на нематериалното културно наследство на ЮНЕСКО;
· Развитие на социални и комуникативни умения чрез работа в екип, взаимодействие с връстници, учители, родители и местната общност;
· Насърчаване на инициативност и предприемаческо мислене при организирането на благотворителни базари, изложби и училищни кампании;
· Подкрепа на емоционалната интелигентност, като учениците се учат да разпознават, разбират и уважават чувствата и нуждите на другите;
· Изграждане на положителен училищен климат, основан на взаимопомощ, толерантност и сътрудничество.
Участието в кампанията съдейства за цялостното личностно развитие на учениците, като съчетава учебния процес с практически социален опит, който изгражда трайни нагласи за активно, отговорно и хуманно гражданско поведение.
· Активна подкрепа за деца с онкологични  заболявания чрез благотворителни инициативи.

3. Участници
В кампанията могат да участват:
· ученици от I до XII клас от държавни, общински и частни училища в:

- 3 възрастови групи при индивидуално участие: 1- 4 клас, 5-8 клас, 9-12 клас 
-  без възрастови групи при колективно участие;
· деца от детски градини (чрез групово участие с учител/възпитател);
· участието може да бъде индивидуално или групово (клас, клуб, школа, училище).

4. Категории за участие
Участието следва да бъде насочено към дейности с измерим благотворителен резултат, включително:
Групови/колективни:
1. Групова мартеница/инсталация с благотворителна цел и творческо представяне на каузата – изложба или публично представяне, съпътствано от дарителска активност, плакат, видео или презентация, използвани като част от кампания за привличане на дарители
2. Най-скъпо продадена мартеница
3. Най-голям дарител чрез организирани благотворителни базари/събития – организиране на училищни, квартални или общностни базари за продажба на мартеници и свързани изделия
Индивидуално участие:
1. Най-оригинална ръчно изработена мартеница – индивидуално участие
2. Най-скъпо продадена мартеница
Едно училище може да участва в една или в няколко категории. 
Детски гради участват в отделна възрастова група във всички колективни форми на участие.


5. Условия за участие.
· Всяка инициатива трябва да включва кратък отчет (персодо 1 страница) за предприетите действия и постигнатия благотворителен резултат.
· Събраните средства се насочват по официално обявен от организаторите начин.
· Към всяко участие се прилага информация за:
· име на училище/детска градина;
· населено място;
· име на ръководител/координатор;
· контакт (телефон/имейл).
· Организаторите ще подготвят образци на всички документи и формуляри, свързани с организацията и отчитането на дейностите. 

6. Срокове
· Начало на кампанията: 09.02.2026 г.
· [bookmark: _GoBack]Регистрация: до 19.02.2026 г.
· Краен срок за участие: 09.03.2026 г. 
· Изпращане на отчет: 12.03.2026 г.
· Обявяване на резултатите: 27.03.2026 г.
· Церемония и награждаване: 25.04.2026 г. 

7. Начин на участие и отчитане
Участието се осъществява чрез:
· Регистрация за участие – чрез изпращане на попълнен формуляр за участие, който съдържа данните на координатора и на училището и/или групата, която представлява. 
· Отчитане чрез изпращане на кратко описание на инициативата, снимков/видео материал по електронна поща, посочена от организаторите и отчет за събраните средства по образец, изготвен от организатора.

8. Критерии за оценяване
Журито оценява участието въз основа на:
· ангажираност на училищната и местната общност;
· размер на събраните благотворителни средства;
· % ученици от общия им брой, взели участие в инициативата;
· креативност и ефективност на подхода за набиране на дарения;
· яснота и прозрачност на отчета;
· социално въздействие на инициативата.

9. Награди и отличия
ГРУПОВО УЧАСТИЕ
ПЪРВИ МЕСТА 
 НАГРАДА 
· Патриотична екскурзия в България за до 20 ученици, 4 представители на педагогическия и непедагогическия персонал на училището, чиито колектив е награден и координаторът на проекта.
· Покана за участие в общ международен проект за доброволчество и културно наследство под ръководството на ННЕК-ЮНЕСКО
· Национално представяне – публикация на социалните канали на кампанията и отразяване чрез всички национални медийни партньори.
· Златен плакет за участие
· Индивидуална грамота на всеки участник
· Персонална награда за координатора

ВТОРИ МЕСТА 
НАГРАДА
· Целева организационна и финансова подкрепа, предоставена от организаторите на кампанията за провеждането на ученическо събитие за участниците, класирани на второ място, като поемат разходите, свързани с подготовката и реализирането на събитието в рамките на предварително определени условия и бюджет.
· Национално представяне – публикация на социалните канали на кампанията
· Сребърен плакет за участие
· Индивидуална грамота на всеки участник
· Персонална награда за координатора

ТРЕТИ МЕСТА
НАГРАДА
· Мултимедиен комплект – мултимедия, екран, стойка;
· Национално представяне – публикация на социалните канали на кампанията
· Бронзов плакет за участие
· Индивидуална грамота на всеки участник
· Персонална награда за координатора

НЕКЛАСИРАНИ
· Плакет  за участие на училището/класа
· Индивидуална грамота на всеки участник
· Персонална награда за координатора
ИНДИВИДУАЛНО УЧАСТИЕ

ПЪРВИ МЕСТА
НАГРАДА
· Патриотична екскурзия в България – за наградения ученик и координатора;
· Златен плакет за участие
· Персонална награда за координатора
· Национално представяне – публикация на социалните канали на кампанията и отразяване чрез всички национални медийни партньори.


ВТОРИ МЕСТА
НАГРАДА
· Целева организационна и финансова подкрепа, предоставена от организаторите на кампанията за провеждането на събитие за тържествено награждаване в училището на ученика, класиран на второ място, като поемат разходите, свързани с подготовката и реализирането на събитието в рамките на предварително определени условия и бюджет.
· Сребърен плакет за участие
· Национално представяне – публикация на социалните канали на кампанията
· Персонална награда за координатора

ТРЕТИ МЕСТА
НАГРАДА
· Ваучер за годишен абонамент за Уча.се
· Национално представяне – публикация на социалните канали на кампанията
· Бронзов плакет за участие
· Персонална награда за координатора


НЕКЛАСИРАНИ
· Плакет  за участие на ученика / учителя
· Персонална награда за координатора
· 
Отличия за координаторите
С цел насърчаване на активното и отговорно участие на образователните институции, организаторите въвеждат стимули за координаторите, постигнали изключителни резултати при организацията и реализирането на дейностите по кампанията.
Образователни отличия
Ще бъдат присъдени 10 образователни награди за международен и  междукултурен обмен и споделяне на добри практики на координатори, отличили се с:
· високи резултати при набирането на благотворителни средства;
· ангажиране на широка училищна и местна общност;
· креативност и ефективност на инициативите;
· коректност и прозрачност на отчетността.
Допълнителни отличия
В стремежа си да насърчат високи стандарти на ангажираност, ефективност и обществена значимост на реализираните инициативи, организаторите си запазват правото, в рамките на наличните ресурси и при спазване на принципите на прозрачност и равнопоставеност, да предоставят допълнителни форми на подкрепа и поощрение на координатори, чиито усилия и постигнати резултати се отличават с изключителен принос към каузата, устойчиво въздействие и пример за добри практики.
Критерии за подбор
Оценяването се извършва от жури, определено от организаторите, въз основа на:
· възпитателен и социален ефект върху учениците. 
· размер на събраните средства;
· обществен отзвук и мащаб на инициативите;
· качество на организацията и документацията;


10. Длъжностна характеристика на координатора
 Роля
Координаторът е лице, определено от ръководството на училището/детската градина, което отговаря за организацията, комуникацията, отчетността и координацията на дейностите по кампанията на институционално ниво.
Основни задължения
· изготвя план-график за изработка на мартеници, базари и събития;
· координира екип от учители, ученици и доброволци;
· поддържа връзка с организаторите и РУО;
· организира и насърчава дейности за максимално набиране на средства;
· води отчет за събраните средства и осигурява предаването им по официалния ред;
· подготвя финален отчет със снимков и текстов материал;
· насърчава възпитателния ефект – доброволчество, солидарност и уважение към културното наследство.

11. Защита на личните данни
Личните данни се обработват съгласно действащото законодателство и се използват единствено за целите на настоящата кампания.

12. Заключителни разпоредби
Настоящият регламент влиза в сила от датата на публикуването му и е задължителен за всички участници в Националната благотворителна кампания „Мартеничка с кауза“ – 2026. 
Организаторите си запазват правото да променят Регламента, съобразно настъпили форсмажорни или други непредвидими обстоятелства.
При равни финансови резултати, предимство имат инициативи с по-висок социален и възпитателен ефект.

